Molnár Tamás, könyvismertetés:

Hogyan merült fel érdeklődésem a szexológia iránt?

„How I Got Into Sex" Randy Sue Klein (Eds), 1977. Amhurst, NY, Prometheus Books, 480 pp. ISBN 1-57392-115-7



Ez a szokatlan tárgyú könyv személyes beszámolókat közöl 48, a szexualitás különböző területeivel hivatásszerűen foglalkozó személyről az USA-ban. Milyen tényezők hatására kerültek kapcsolatba a szexualitással, hogyan irányult szakmai figyelmük e terület felé.



Vannak közöttük szexuálterapeuták, szexológiai kutatók, prostituáltak, szexuális eszközök-játékok tervezői, transszsexuálisok, kriminológusok, és „szexuális betanító partnerek"* is, sok egyéb mellett.







Az egyes szám első személyben leírt mélyen személyes elemzéseket igen sokféle személyiség írta, melyek között Amerikában híres neveket is találunk. Például Albert Ellis, John Money, Lonnie Banbach, Vern Bullough, June Reinisch elbűvölő magyarázatokat adnak a feltett kérdésre. Például Norma Jean Almodovar először rendőrnő lett, később vált prostituálttá. Albert Ellis magyarázata egy szekta külső hatását is említi. Barbara Roberts szexuálterápiás karrierjéről ír. Ő, mint „szexuális betanító partner"* is dolgozott egy ideig. Azidőben a második „betanítandó" kliense bevallotta, hogy ő pap. Ez mély benyomást tett rá.

Ez a könyv tudományosan azért érdemel figyelmet, mert bepillantást nyújt, hogy milyen képzettséggel, szociális hátérrel juthat valaki olyan döntésre, hogy a szexualiással kezd foglalkozni. Illetve milyen élmények és hatások motiválhatnak valakit ilyen szakmai területekre. Pl. visszatérő magyarázati elem a társadalmi környezet szokványostól eltérő reagálása az érdeklődés felbukkanására. Vagy a szublimált, esetleg tudatközelben jelenlevő voyaorizmus.



A másik, talán az előbbinél is fontosabb ok, hogy ezt a könyvet választottam recenzióra, mert igen fontosnak tartom, hogy mi szexuálpszichológusok, szexuálterapeuták és szexológusok is tisztában legyünk saját motivációinkkal. A könyvet olvasva önkéntelenül is analizáljuk saját magunkat, életeseményeinket, minket ért hatásokat, esetleg komplexusainkat, …stb. Miért éppen ezt a szakmát választottuk?



*Úgy érzem hazánkban magyarázatra szorul a „surrogates partner" kifejezés. Ez azt jelenti, hogy ha szexuális funkciózavarral jelentkezik a szexuálterapeutánál egy olyan kliens, akinek nincs partnere, egy szexuálterápiás technikákra alaposan betanított segédpartner megtanítja a megfelelő technikákra. A szexuális kisegítő partnert a szexuálterapeuta látja el instrukciókkal. Pl. start-stop technika, elszorításos technika, stb. megtanítására. Ez gyakran tényleges szexuális aktust is magába foglalhat, ezért bizonyos laikus és szakmai körökben nálunk ellenállást vált ki. Tudomásom szerint a „szexuális betanító partnert" tudatosan Magyarországon eddig csak egy szexuálterapeuta alkalmazta, és vállalta föl az alkalmazását szakmai kör előtt is.